
AKREDITAČNÉ PRAVIDLÁ

A - TLAČ

Akreditácia je limitovaná na max. počet 3 zástupcov z jednej redakcie (v tomto počte sú zahrnuté aj miestne regionálne redakcie) pričom z tohto počtu môže byť akreditovaný iba jeden fotoreportér za danú redakciu. Aby bola akreditácia prijatá, musí byť dané médium vo verejnom obehu a musí byť verejnosti dostupné (predajné). Publikácie autoklubov a spoločností (súťažiacich) iba s interným obehom a reklamné agentúry nemôžu byť akreditované ako média!

Súčasne s prihláškou k akreditácii je nutné zaslať i dokumenty uvedené v nasledujúcom odseku, ktoré tvoria neoddeliteľnú súčasť žiadosti o akreditáciu. Bez týchto dokumentov nebude akreditácia prijatá!

1. Úplne vyplnený akreditačný formulár (osobitne za každého žiadateľa žiadajúceho o akreditáciu) podpísaný vydavateľom, príp. šéfredaktorom publikácie.

2. Kópiu oficiálneho novinárskeho preukazu (medzinárodný novinársky preukaz, Slovenský syndikát novinárov) konkrétneho žiadateľa o akreditáciu (pri akreditácii je nutné predložiť originál novinárskeho preukazu).

3. Kópiu publikovaných článkov o rally (prípadne iných motoristických podujatí).

4. Informácie o publikácii (frekvencia, rozsah, regionálny obeh, atď.).

5. Originál vydania publikácie.

Akreditácia novinára je podmienená povinnosťou prevzatia ako aj nosenia vesty novinára (proti finančnej zálohe) s označením PRESS.

B - RÁDIO, TELEVÍZIA, VIDEO, FOTOREPORTÉRI A ELEKTRONICKÉ MÉDIÁ

Udelenie akreditácie rozhlasu, televízii, videoštúdiu, fotografom a iným elektronickým médiám (internet) sú plne v kompetencii organizátora podujatia a tlačového tajomníka.

Súčasne s prihláškou k akreditácii je nutné zaslať nasledujúce prílohy, ktoré musia tvoriť neoddeliteľnú súčasť žiadosti o akreditáciu. Bez nich nebude akreditácia prijatá.

1. Úplne vyplnený akreditačný formulár (osobitne za každú osobu žiadajúcu o akreditáciu) podpísaný vydavateľom, príp. šéfredaktorom publikácie (max. počet osôb v štábe - 5).

2. Kópiu oficiálneho novinárskeho preukazu (medzinárodný preukaz, Slovenský syndikát novinárov, Klub športových novinárov) konkrétneho žiadateľa o akreditáciu (pri akreditácii je nutné predložiť originál novinárskeho preukazu).

3. Stručná charakteristika média, spoločnosti (frekvencia vysielania, činnosť, pôsobnosť, rozsah atď.)

4. Fotoreportéri musia doložiť minimálne 10 ks publikovaných fotografií z automobilového športu 2011.

Akreditácia TV/FOTO je podmienená povinnosťou prevzatia ako aj nosenia vesty TV/FOTO (proti finančnej zálohe) s označením TV/FOTO.

Pozor! Súkromné (komerčné) videoštúdia po dohode s organizátorom umiestnia do svojho záznamu logá hlavných partnerov Slovenského rally pohára 2012 a organizátora súťaže. Po súťaži dodajú v termíne do 1 mesiaca organizátorovi súťaže zdarma 4 ks DVD so záznamom z daného podujatia. Akreditácia videoštúdií je limitovaná maximálnym počtom piatich zástupcov!

Internetové portály sú povinné ku správam z jednotlivých rally súťaží priložiť oficiálne logo súťaže.

Udelenie a zamietnutie akreditácie je výhradne v kompetencii organizátora rally a tlačového tajomníka, a je rovnako limitované počtom akreditovaných pracovníkov na veľkosť tlačového strediska a zaistenia ich bezpečnosti na trati súťaže. Fotoreportéri a kameramani televíznych a video štábov obdržia pri akreditácii po zložení zálohy špeciálne vesty s označením FOTO/TV.

Pozor! Všetci akreditovaní zástupcovia médií musia byť starší ako 18 rokov (na požiadanie je nutné toto preukázať pri akreditácii).

Vyplnené akreditačné formuláre s potvrdením redakcie a v prípade potreby i s potrebnými prílohami zasielajte na emailovú adresu: info@rallyetatry.sk, alebo: AOS klub Poprad, Šrobárova 47, 058 01 Poprad
Termín uzávierky akreditácii je stanovený (podľa termínu súťaže, najneskôr 26. 07. 2012). Po uvedenom termíne už nebude možné prijať žiadnu akreditáciu!

RALLYE TATRY 2012


Poprad, 27. - 28. 07. 2012








